
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 700 


Π ΕΡΙΕΧΟΜΕ ΝΑ 

ΑΠΟΦΑΣΕΙΣ 

Ανασυγκρότηση Ομάδας Διοίκησης'Εργου (ΟΔΕ) για 
την εφαρμογή του νέου θεσμικού πλαισίου για 
την κοινωνική ένταξη των υπηκόων τρίτων χω¬ 
ρών στη χώρα μας. 1 

Παροχή της εγγύησης του Δημοσίου προς τις Τρά¬ 
πεζες για τις πιστωτικές διευκολύνσεις προς απο¬ 
κατάσταση των ζημιών που προκλήθηκαν, από τις 
κατολισθήσεις που σημειώθηκαν το Δεκέμβριο του 
έτους 2004 στις περιοχές του Δ.Δ. Σπολάιτας του 
Δήμου Νεάπολης του Νομού Αιτωλοακαρνανίας 2 
Σύσταση ελεγκτικής ομάδας για τη διενέργεια ελέγ¬ 
χου συστήματος διαχείρισης στα πλαίσια πράξης 
του Επιχειρησιακού Προγράμματος Πελοποννή- 
σου (Γ' ΚΠΣ) που συγχρηματοδοτείται από το 


ΕΓΤΠΕ-Τμήμα Προσανατολισμού. 3 

Ορισμός εκπροσώπων εργαζομένων του Εθνικού 
Ιδρύματος Ερευνών (ΕΙΕ) ως μελών του Διοικητι¬ 
κού Συμβουλίου αυτού. 4 


Συγκρότηση Έκτακτης Επιτροπής για την τεχνική αξι¬ 
ολόγηση των προσφορών του ανοικτού διαγωνι¬ 
σμού, Δ/ξη 22/2006, για την «Ανάπτυξη του Εθνικού 
Συστήματος Ηλεκτρονικών Δημοσίων Προμηθει¬ 
ών (Ε.Σ.Η.Δ.Π.)», του Υπουργείου Ανάπτυξης Γ ενι¬ 


κή Γραμματεία Εμπορίου. 5 

Μεταφορά αρχείου ΤΑΣ Εύβοιας, ΓΑΣ Ιστιαίας και 

Λιβαδειάς. 6 

Καθιέρωση ωρών υπερωριακής απασχόλησης μίας 
(1) υπαλλήλου που υπηρετεί στο Γ ραφείο της Γ ε¬ 
νικής Δ/ντριας Υγείας του Υπουργείου Υγείας και 

Κοινωνικής Αλληλεγγύης». 7 

Χορήγηση άδειας ίδρυσης και λειτουργίας Μουσικής 
Σχολής. 8 


Παράταση λειτουργίας της Ειδικής Επιτροπής Παρακο¬ 
λούθησης και Παραλαβής του έργου του προκριθη- 
σόμενου αναδόχου του Κλειστού Διαγωνισμού για 
την ανάθεση των Υπηρεσιών Διεξαγωγής Τηλεφωνι¬ 
κών Ερευνών για την αναγνωσιμότητα των περιφε¬ 
ρειακών εφημερίδων καθώς και τη θεαματικότητα 
και ακροαματικότητα των τηλεοπτικών και ραδιο¬ 


φωνικών σταθμών αντίστοιχα της περιφέρειας. 9 

Αναπροσαρμογή του ορίου ετήσιας επιβάρυνσης των 
Πελατών ηλεκτρικής ενέργειας λόγω Ειδικού Τέ¬ 
λους του άρθρου 40 παρ. 3 περ. γ’ του ν. 2773/1999, 
για το έτος 2006. 10 


7 Ιουνίου 2006 

ΑΠΟΦΑΣΕΙ Σ 

Αριθμ. 25456 (1) 

Ανασυγκρότηση Ομάδας Διοίκησης Έργου (ΟΔΕ) για 
την εφαρμογή του νέου θεσμικού πλαισίου για την 
κοινωνική ένταξη των υπηκόων τρίτων χωρών στη 
χώρα μας. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18, παρ. 18 του ν. 2503/1997 
«Διοίκηση, Οργάνωση, και στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλ¬ 
λες διατάξεις» (ΦΕΚ 107/τ.Α/30.5.1997). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98/τ.Α./22.4.2005) «Κωδικοποίηση της νομοθεσίας για την 
Κυβέρνηση και τα κυβερνητικά όργανα». 

3. Την ανάγκη προπαρασκευαστικών εργασιών προ- 
κειμένου για την εφαρμογή του νέου θεσμικού πλαισίου 
για την κοινωνική ένταξη των υπηκόων τρίτων χωρών 
στη χώρα μας (άρθρα 65-66 του ν. 3386/2005 - ΦΕΚ 
212/τ.Α./23.8.2005 «Είσοδος, διαμονή και κοινωνική ένταξη 
υπηκόων τρίτων χωρών στην Ελληνική Επικράτεια»), 
από 1.1.2006. 

4. Το γεγονός, ότι από τις διατάξεις της παρούσας 
προκαλείται δαπάνη σε βάρος του Κρατικού Προϋπο¬ 
λογισμού, η οποία θα καθοριστεί με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών. 

5. Την υπ’ αριθμ. 24749/27.12.2005 (ΦΕΚ 1855/τ.Α7 
29.12.2005) απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης, όπως αυτή συ¬ 
μπληρώθηκε, τροποποιήθηκε και διορθώθηκε, με την υπ’ 
αριθμ. 12377/13.3.2006 (ΦΕΚ 368/τ.Β728.3.2006) όμοια. 

6. Την ανάγκη ανασυγκροτήσεως της εν λόγω Ομά¬ 
δας Διοίκησης'Εργου ενόψει της εξέτασης και αξιολό¬ 
γησης των προτεινόμενων δράσεων από συναρμόδια 
Υπουργεία, ήτοι Οικονομίας και Οικονομικών, Ανάπτυξης, 
Εθνικής Παιδείας και Θρησκευμάτων, Απασχόλησης και 
Κοινωνικής Προστασίας, Υγείας και Κοινωνικής Αλλη¬ 
λεγγύης, Αγροτικής Ανάπτυξης και Τροφίμων, Δικαιο¬ 
σύνης, Πολιτισμού και Δημόσιας Τάξης, της έναρξης 

διαβουλεύσεων με εκπροσώπους της «Κοινωνίας των 
Πολιτών» και της θέσπισης συγκεκριμένων χρονοδια¬ 
γραμμάτων για την υλοποίηση των μέτρων πολιτικής 
ανά επιχειρησιακό σχέδιο και τομέα ένταξης, έως 
31.8.2006, αποφασίζουμε: 

Ανασυγκροτούμε την Ομάδα Διοίκησης Έργου που 
συστήθηκε στο Υπουργείο Εσωτερικών, Δημόσι¬ 
ας Διοίκησης και Αποκέντρωσης, με την υπ’ αριθμ. 
24749/27.12.2005 (ΦΕΚ 1855/τ.Β729.12.2005) απόφαση του 
Υπουργού Εσωτερικών, Δημόσιας Διοίκησης και Απο¬ 
κέντρωσης, όπως αυτή συμπληρώθηκε, τροποποιήθηκε 
και διορθώθηκε με την υπ’ αριθμ. 12377/12377/13.3.2006 
(ΦΕΚ 368/τ.Β728.3.2006) όμοια, προκειμένου να σχεδια¬ 
στεί και να εκπονηθεί το Ολοκληρωμένο Πρόγραμμα 
Δράσης (ΟΠΔ) για την ομαλή προσαρμογή και ένταξη 
των υπηκόων τρίτων χωρών στην ελληνική κοινωνία, 
σύμφωνα με τις διατάξεις των άρθρων 65 και 66 του 
ν. 3386/2005. 

Α. Ως μέλη της Ομάδας Διοίκησης Έργου ορίζονται 

ΟΙ: 

1. Αθανάσιος Βεζυργιάννης, Γενικός Γραμματέας του 
ΥΠΕΣΔΔΑ, ως Πρόεδρος. 

2. Σταυρούλα Καραμπάτσου, Γενική Διευθύντρια Διοι¬ 
κητικής Υποστήριξης του ΥΠΕΣΔΔΑ, ως μέλος. 

3. Αννα Μαρκάκη, Προϊσταμένη της Δ/νσης Αλλοδα¬ 
πών και Μετανάστευσης του ΥΠΕΣΔΔΑ, ως μέλος. 

4. Παγώνα Καββαδά, Προϊσταμένη του Τμήματος Κοι¬ 
νωνικής Ένταξης της Δ/νσης Αλλοδαπών και Μετανά¬ 
στευσης του ΥΠΕΣΔΔΑ, ως μέλος. 

5. Αικατερίνη Κοττή, Ειδικός Σύμβουλος του Υπουργού 
Εσωτερικών, Δημόσιας Διοίκησης και Αποκέντρωσης, 
ως μέλος. 

6. Βασίλης Κωνσταντίνου, Ειδικός Συνεργάτης στον 
Υφυπουργό Εσωτερικών, Δημόσιας Διοίκησης και Απο¬ 
κέντρωσης Αθανάσιο Νάκο, ως μέλος. 

7. Δημήτριος Τσικλητάρης, Προϊστάμενος της 20ης 
Διεύθυνσης Προϋπολογισμού του Γ ενικού Λογιστηρίου 
του Κράτους με αναπληρωτή τον Ανδρέα Ποτολιό, Προϊ¬ 
στάμενο Τμήματος της Διεύθυνσης Προϋπολογισμού 
του Γ ενικού Λογιστηρίου του Κράτους, 

8. Χαράλαμπος Πριόνας, Προϊστάμενο της Διεύθυνσης 
Παιδείας Ομογενών και Διαπολιτισμικής Εκπαίδευσης 
(ΔΙΠΟΔΕ) με αναπληρωτή τον Απόστολο Πασχαλίδη, 
Προϊστάμενο της Διεύθυνσης Οργάνωσης και Διεξα¬ 
γωγής Εξετάσεων του Υπουργείου Εθνικής Παιδείας 
και Θρησκευμάτων. 

9. Αθανάσιος Σδράλης, εκπαιδευτικός, αποσπασμέ¬ 
νος υπάλληλος του Υπουργείου Εθνικής Παιδείας και 
Θρησκευμάτων, στη Γενική Γραμματεία Εκπαίδευσης 
Ενηλίκων, με αναπληρωτή την Θεοδώρα Μπεζάτη, εκ¬ 
παιδευτικό του ίδιου Υπουργείου, ως μέλος. 

10. Ανδρέας Καρύδης, Προϊστάμενος της Διεύθυνσης 
Απασχόλησης με αναπληρωτή τον Χρυσίνη Κωνσταντί¬ 
νο, Προϊστάμενο του Τμήματος 3, Απασχόλησης Αλλο¬ 
δαπών της ίδιας Διεύθυνσης του Υπουργείου Απασχό¬ 
λησης και Κοινωνικής Προστασίας, ως μέλος. 

11. Ιωάννα Χαρισοπούλου, Προϊσταμένη Τμήματος της 
Διεύθυνσης Κοινωνικής Αντίληψης και Αλληλεγγύης με 
αναπληρώτρια την Φιλομήλα Ρόιδου, Προϊσταμένη της 
Διεύθυνσης Διεθνών Σχέσεων του Υπουργείου Υγείας 
και Κοινωνικής Αλληλεγγύης, ως μέλος. 

12. Πόντος Πάντου, Προϊστάμενος της Διεύθυνσης 
Εθνικού Αρχείου Μνημείων με αναπληρωτή τον Γεώρ¬ 


γιο Λιόντο, Προϊστάμενο της Διεύθυνσης Ευρωπαϊκής 
Ένωσης του Υπουργείου Πολιτισμού, ως μέλος. 

13. Κεραμίδα Φανή, υπάλληλος του κλάδου ΠΕ Διοικη¬ 
τικού του Τμήματος Κοινωνικής Ένταξης της Διεύθυν¬ 
σης Αλλοδαπών και Μετανάστευσης του Υπουργείου 
Εσωτερικών, Δημόσιας Διοίκησης και Αποκέντρωσης, 
ως μέλος. 

14. Ντάβα Ζαχαρούλα, υπάλληλος του κλάδου ΠΕ 
Κοινωνιολόγων του Τμήματος Κοινωνικής Ένταξης της 
Διεύθυνσης Αλλοδαπών και Μετανάστευσης του ΥΠΕΣ¬ 
ΔΔΑ, ως μέλος. 

15. Τσιρώνης Δημήτρης, υπάλληλος του κλάδου ΠΕ 
Διοικητικού του Τμήματος Κοινωνικής Ένταξης της Δ/ 
νσης Αλλοδαπών και Μετανάστευσης του Υπουργείου 
Εσωτερικών, Δημόσιας Διοίκησης και Αποκέντρωσης, 
μέλος. 

Γραμματειακή Υποστήριξη της Ομάδας Διοίκησης 
Έργου θα επιτελέσουν οι υπάλληλοι της Διεύθυνσης 
Αλλοδαπών και Μετανάστευσης του Υπουργείου Εσω¬ 
τερικών, Δημόσιας Διοίκησης και Αποκέντρωσης: Κασσή 
Αλεξάνδρα και Χωραΐτου Ιωάννα. 

Β. Χρόνος έναρξης των εργασιών της νέας Ομά¬ 
δας Διοίκησης Έργου ορίζεται η 1.3.2006 και λήξης η 
31.8.2006. 

Εντός του ανωτέρω χρονικού διαστήματος από 
1.3.2006 έως 31.8.2006 θα πρέπει να ολοκληρωθούν οι 
απαιτούμενες επαφές και να αρχίσουν οι διαβουλεύσεις 
με εκπροσώπους της «Κοινωνίας των Πολιτών», καθώς 
και να συμφωνηθούν σε πολιτικό επίπεδο μεταξύ των 
συναρμόδιων Υπουργείων, Οικονομίας και Οικονομι¬ 
κών, Ανάπτυξης, Εθνικής Παιδείας και Θρησκευμάτων, 
Απασχόλησης και Κοινωνικής Προστασίας, Υγείας και 
Κοινωνικής Αλληλεγγύης, Αγροτικής Ανάπτυξης και Τρο¬ 
φίμων, Δικαιοσύνης, Πολιτισμού και Δημόσιας Τάξης τα 
συγκεκριμένα χρονοδιαγράμματα για την υλοποίηση 
των μέτρων πολιτικής ανά επιχειρησιακό σχέδιο και 
τομέα ένταξης. Η ανωτέρω Ομάδα Διοίκησης Έργου 
οφείλει να συνεδριάζει εντός και εκτός του ωραρίου 
εργασίας των δημοσίων υπαλλήλων. 

Γ. Το ύψος της αμοιβής του προέδρου των μελών 
και των γραμματέων της Ομάδας ΔιοίκησηςΈργου θα 
καθοριστεί με κοινή απόφαση Υπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2006 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 
-♦- 

Αριθμ. 2/5671/0025 (2) 

Παροχή της εγγύησης του Δημοσίου προς τις Τράπε¬ 
ζες για τις πιστωτικές διευκολύνσεις προς αποκατά¬ 
σταση των ζημιών που προκλήθηκαν, από τις κατο¬ 
λισθήσεις που σημειώθηκαν το Δεκέμβριο του έτους 
2004 στις περιοχές του Δ.Δ. Σπολάιτας του Δήμου 
Νεάπολης του Νομού Αιτωλοακαρνανίας. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ τ.Α' 143/1995). 

2. Την υπ’ αριθμ. 37930/ΔΙΟΕ1264-ΦΕΚ Β.1432/14.10.2005 
απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

3. Την υπ’ αριθμ. 1880/05/Α32/18.1.2006 κοινή απόφαση 
των Υπουργών Οικονομίας και Οικονομικών και ΠΕ.ΧΩ. 
ΔΕ και των Υφυπουργών Εσωτερικών Δημοσίας Διοί¬ 
κησης και Αποκέντρωσης και Οικονομίας και Οικονο¬ 
μικών. 

4. Την απόφαση της Διϋπουργικής Επιτροπής του άρ¬ 
θρου 5 του ν. 2322/1995 (Συνεδρίαση αριθμ. 14/13.3.2006), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για τη χορήγη¬ 
ση της εγγύησης του Ελληνικού, αποφάσισε: 

Την παροχή της εγγύησης του Ελληνικού Δημοσίου 
προς τις Τράπεζες για τη χορήγηση δανείων για την 
αποκατάσταση των ζημιών που προκάλεσαν οι κατολι¬ 
σθήσεις που σημειώθηκαν το Δεκέμβριο του έτους 2004 
στις περιοχές του Δ.Δ. Σπολάιτας του Δήμου Νεάπολης 
του Νομού Αιτωλοακαρνανίας, με τους εξής όρους: 

• Χορήγηση δανείων επισκευής, ανακατασκευής ή αυ¬ 
τοστέγασης, για την αποκατάσταση ζημιών κτιριακών 
εγκαταστάσεων. 

• Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε 15 χρόνια. Η εξό¬ 
φληση των δανείων θα πραγματοποιηθεί σε ισόποσες 
εξαμηνιαίες ή ετήσιες χρεολυτικές δόσεις, η πρώτη από 
τις οποίες θα καταβληθεί 24 μήνες μετά την υπογραφή 
της δανειστικής σύμβασης. 

• Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου 12μηνης διάρκειας της 
εκάστοτε τελευταίας εκδόσεως, που προηγείται χρονι¬ 
κά της έναρξης κάθε περιόδου εκτοκισμού των δανείων, 
προσαυξημένο κατά δύο (2) εκατοστιαίες μονάδες, χω¬ 
ρίς άλλη προσαύξηση για προμήθεια κ.λπ. επιδοτούμενο 
κατά 100% από το λογαριασμό του ν. 128/1975. 

• Η δωρεάν κρατική αρωγή ορίζεται για την ανακατα- 
σκευή ή αυτοστέγαση σε 1/3 της στεγαστικής συνδρο¬ 
μής, και σε 1/3 για την επισκευή αντίστοιχα. Η ανωτέρω 
δαπάνη θα καλυφθεί από τον Προϋπολογισμό Δημοσίων 
Επενδύσεων. 

• Για δάνεια μέχρι του ποσού των 3.000 € δεν απαι¬ 
τείται εγγραφή υποθήκης. 

• Για την ασφάλεια κάθε δανείου άνω των 3.000 €, 
θα εγγράφεται υπέρ της δανείστριας τράπεζας, υπο¬ 
θήκη επί του ακινήτου που θα επισκευάζεται ή θα ανα¬ 
κατασκευάζεται από το προϊόν του δανείου ή αντ’ αυ¬ 
τού επί άλλου ακινήτου που τυχόν προσφέρεται από 
το δανειολήπτη, εφόσον η αξία του ακινήτου καλύπτει 
το ασφαλιζόμενο δάνειο. Η υποθήκη μπορεί επίσης να 
μεταφέρεται εκ των υστέρων σε άλλο ακίνητο αντί¬ 
στοιχης αξίας. 

Σε περίπτωση που οι πρωτοφειλέτες δεν εξοφλήσουν 
τις ληξιπρόθεσμες δόσεις τους ή μέρος αυτών, μέσα σ’ 
ένα τρίμηνο από τη λήξη της δεύτερης ανεξόφλητης 
δόσης, προκειμένου να εξοφληθούν από το Δημόσιο οι 
εγγυημένες απαιτήσεις τους, θα πρέπει να υποβάλλο¬ 
νται τα δικαιολογητικά που ορίζονται στην υπ’αριθμ. 
478/4.1.2006 - ΦΕΚ 16/τεύχος Β713.1.2006 απόφαση του 
Υπουργού Οικονομίας και Οικονομικών. 

Οι Τράπεζες θα πρέπει να επιδιώκουν, μέσα στον ανω¬ 
τέρω οριζόμενο χρόνο των τριών (3) μηνών, για τον 


οποίο το Δημόσιο καλύπτει με τη εγγύησή του τους 
τόκους υπερημερίας, την είσπραξη από τους πρωτο- 
φειλέτες των ληξιπρόθεσμων εγγυημένων δόσεων, με 
την ίδια επιμέλεια που δείχνουν και για τα δάνεια που 
χορηγούν χωρίς την εγγύηση του Δημοσίου. 

Το Ελληνικό Δημόσιο, ως εγγυητής αναλαμβάνει την 
υποχρέωση εξόφλησης των εγγυημένων απαιτήσεων 
των Τραπεζών που θα περιλαμβάνουν το ανεξόφλητο 
εγγυημένο ποσό κεφαλαίου, τους ανεξόφλητους τόκους 
μέχρι τρίμηνο και τέλος, τα έξοδα επίδοσης της αναγ¬ 
γελίας κλεισίματος λογαριασμού. 

Οι δανείστριες Τράπεζες υποχρεούνται να υποβάλ¬ 
λουν στο Γενικό Λογιστήριο του Κράτους - Δ.25-Δ': 

1. κάθε μήνα, σε ηλεκτρονική μορφή, κατάσταση στην 
οποία να αναφέρονται τα δάνεια που χορηγήθηκαν τον 
προηγούμενο μήνα με τα παρακάτω στοιχεία : 

• Κωδικός Τράπεζας 

• Αριθμός λογαριασμού 

• Υποκατάστημα 

• Επώνυμο δανειολήπτη 

• Όνομα δανειολήπτη 

• Α.Φ.Μ. δανειολήπτη 

• Κωδικός Δ.Ο.Υ. 

• "Δ.Ο.Υ. 

• Αρχική Κ.Υ.Α. 

• Ημερομηνία αρχικής Κ.Υ.Α. 

• Τροποποιητική Κ.Υ.Α 

• Ημερομηνία τροποποιητικής Κ.Υ.Α. 

• Απόφαση εγγύησης 

• Ημερομηνία απόφασης 

• Αριθμός σύμβασης 

• Ημερομηνία σύμβασης 

• Εγκριθέν κεφάλαιο δανεισμού 

• Ημερομηνία εκταμίευσης 

• Ποσό εκταμίευσης 

• Ποσοστό εγγυημένου δανείου 

• Διάρκεια δανείου 

• Συνολικός αριθμός δόσεων 

• Ενυπόθηκη διασφάλιση 

• Λοιπές ασφάλειες 

• Ύψος εμπράγματων ασφαλειών 

• Είδος εμπράγματων ασφαλειών. 

2. Κάθε τρίμηνο, κατάσταση στην οποία να αναφέ- 
ρονται τα ανεξόφλητα υπόλοιπα, με διαχωρισμό ανά 
απόφαση εγγύησης. 

Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφαλαί¬ 
ων, Εγγυήσεων, Δανείων και Αξιών (Γ.Λ.Κ.- Δ.25). 

Από τις διατάξεις της παρούσας απόφασης προκα- 
λείται δαπάνη, η οποία δεν είναι δυνατόν να προσδι- 
ορισθεί σε περίπτωση κατάπτωσης της εγγύησης του 
Δημοσίου και θα καλυφθεί από τον ειδικό λογαριασμό 
ΟΗ 1301000230000000002340396 «Γ.Λ.Κ. Δ25 - Κεφά- 
λαιον Ασφαλίσεως Χρηματοδοτήσεων εκ Κεφαλαίων ή 
εγγυήσει του Ελληνικού Δημοσίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 1797/0051 (3) 

Σύσταση ελεγκτικής ομάδας για τη διενέργεια ελέγ¬ 
χου συστήματος διαχείρισης στα πλαίσια πράξης 
του Επιχειρησιακού Προγράμματος Πελοποννήσου 
(Γ' ΚΠΣ) που συγχρηματοδοτείται από το ΕΓΤΠΕ- 
Τμήμα Προσανατολισμού. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136) και ισχύει. 

2. Την υπ’ αριθμ. 37930/ΔΙΟΕ1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών περί «Καθορισμού αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ Β' 1432). 

3. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ Β' 1170). 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ. 6) του ν. 2860/2000 (ΦΕΚ Β' 310). 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για το έτος 2006. 

6. Το εγκεκριμένο ετήσιο πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2006. 

7. Την ανάγκη διενέργειας ελέγχου στο Επιχειρησιακό 
Πρόγραμμα Πελοποννήσου. 

8. Το γεγονός ότι από τις διατάξεις αυτής της από¬ 
φασης προκαλείται δαπάνη 1.050 €, για την αμοιβή των 
ελεγκτών, πλέον εργοδοτικών εισφορών, η οποία βαρύ¬ 
νει τις πιστώσεις του Π/Υ Δημοσίων Επενδύσεων (Πρό¬ 
γραμμα Ενεργειών Τεχνικής Βοήθειας - Υποπρόγραμμα 
Β), αποφασίζουμε: 

1. Συνιστούμε Ελεγκτική Ομάδα για τη διενέργεια 
ελέγχου του συστήματος διαχείρισης: 

α) Της ΕΥΔ του ΕΠ Πελοποννήσου ως προς την πα¬ 
ρακολούθηση των συστάσεων προηγούμενων ελέγχων 
της ΕΔΕΑ. 

β) Του ΤΔ «Δ/νση Γεωργικής Ανάπτυξης της Περιφέ¬ 
ρειας Πελοποννήσου» και 

γ) Των κατωτέρω πράξεων του ΕΠ Πελοποννήσου,: 
1) Βελτίωση αρδευτικού δικτύου ζώνης Αγίου Φλώρου 
και ζώνης Παμίσου (κωδ. ΟΠΣ 90047)-Υποέργο 1 στο Ν. 
Μεσσηνίας, του Μέτρου 2.12, Βασικές αγροτικές υπο¬ 
δομές και 2) Ενθάρρυνση τουριστικών και βιοτεχνικών 
δραστηριοτήτων Πάρνωνα (κωδ. ΟΠΣ 87633) - Υποέργο 
6 στο Ν. Λακωνίας, του Μέτρου. 

2.24, Ολοκληρωμένες παρεμβάσεις ανάπτυξης ειδικών 
μειονεκτικών αγροτικών περιοχών συγχρηματοδοτού- 
μενων από το ΕΓΤΠΕ-Π που υλοποιούν αντιστοίχως οι 
Τελικοί Δικαιούχοι Νομαρχιακή Αυτοδιοίκηση Μεσση¬ 
νίας και Δ/νση Γ εωργικής Ανάπτυξης της Περιφέρειας 
Πελοποννήσου. 

1. Μέλη της Ελεγκτικής ομάδας ορίζονται οι εξής: 

Τζιμάνης Γεώργιος, υπάλληλος της 51ης Δ/νσης Προ- 
γρ/σμού και Ελέγχων, του κλάδου ΠΕ Δημοσιονομικών, 
ως συντονιστής. 


Δαφνιά Γεωργία, υπάλληλος της 51ης Δ/νσης Προγρ/ 
σμού και Ελέγχων, του κλάδου ΠΕ Γεωτεχνικών. 

Ανδρεοπούλου Ελένη υπάλληλος της Δ/νσης Τεχνικών 
Υπηρεσιών του Υπουργείου Οικονομίας και Οικονομικών 
του κλάδου ΠΕ Μηχανικών. 

2. Ο έλεγχος θα διενεργηθεί στην έδρα της Ειδικής 
Υπηρεσίας Διαχείρισης του ΕΠ Πελοποννήσου, των Τε¬ 
λικών Δικαιούχων, των Φορέων Επίβλεψης και στους 
τόπους υλοποίησης, δηλ. στους Νομούς Αρκαδίας, Μεσ¬ 
σηνίας και Λακωνίας, κατά το χρονικό διάστημα από 
18.2006 έως 24.6.2006. 

Έργο της Ελεγκτικής Ομάδας είναι να διαπιστωθεί: 

• Η ορθή διαχείριση του προγράμματος από την ΕΥΔ 
και τους Τελικούς Δικαιούχους. 

• Η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις. 

• Η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών. 

• Η υλοποίηση του φυσικού αντικειμένου των πρά¬ 
ξεων. 

Μετά το πέρας του ελέγχου θα συνταχθεί έκθεση 
που θα παραδοθεί στη Διεύθυνση Προγραμματισμού 
και Ελέγχων το αργότερο εντός τριών μηνών από την 
περαίωση του ελέγχου, για εισήγηση στην Επιτροπή 
Δημοσιονομικού Ελέγχου και έγκριση. Στα μέλη της ελε¬ 
γκτικής ομάδας θα καταβληθεί η προβλεπόμενη αποζη¬ 
μίωση, σύμφωνα με την υπό στοιχείο 3 του προοιμίου 
απόφαση. Η παρούσα αποτελεί και έγκριση μετακίνησης 
της ελεγκτικής ομάδας με οποιοδήποτε μεταφορικό 
μέσο και του ταξί εντός των ορίων του κάθε νομού. 

Η εκτός έδρας αποζημίωση και τα έξοδα μετακίνησης 
και διανυκτερεύσεων των μελών της ελεγκτικής ομάδας 
θα καλυφθούν σύμφωνα με την υπό στοιχείο 4 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 2006 

ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθμ. 8015 (ΦΟΡ) 490 (4) 

Ορισμός εκπροσώπων εργαζομένων του Εθνικού Ιδρύ¬ 
ματος Ερευνών (ΕΙΕ) ως μελών του Διοικητικού Συμ¬ 
βουλίου αυτού. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Του άρθρου 9 παρ. 3 του ν. 1514/1985 «Ανάπτυξη της 
επιστημονικής και τεχνολογικής έρευνας» (ΦΕΚ: Α' 13). 

2. Του π.δ. 226/1989 «Οργανισμός του Εθνικού Ιδρύμα¬ 
τος Ερευνών» (ΦΕΚ Α' 107) όπως τροποποιήθηκε με το 
π.δ. 347/1996 (ΦΕΚ Α' 229). 

3. Το υπ’ αριθμ. 0876/12.4.2006 έγγραφο του ΕΙΕ, απο¬ 
φασίζουμε: 

1. Ορίζουμε ως μέλη του Διοικητικού Συμβουλίου του 
Εθνικού Ιδρύματος Ερευνών (ΕΙΕ) τους: 

α) Γεώργιο Χρυσικό, ως εκπρόσωπο των Ερευνητών 
και Ειδικών Λειτουργικών Επιστημόνων του ΕΙΕ, με ανα¬ 
πληρωτή τον Λεωνίδα Καλλιβρετάκη. 

β) Μαρία Θεοδώρου, ως εκπρόσωπο του Διοικητικού 
και Τεχνικού Προσωπικού του ΕΙΕ, με αναπληρώτρια 
την Στέλλα Κάιλα. 

2. Η θητεία των μελών αυτών ορίζεται τριετής και αρ¬ 
χίζει από τη δημοσίευση της παρούσας στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μα'ΐου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. Π1/2450 (5) 

Συγκρότηση Έκτακτης Επιτροπής για την τεχνική αξι¬ 
ολόγηση των προσφορών του ανοικτού διαγωνι¬ 
σμού, Δ/ξη 22/2006, για την «Ανάπτυξη του Εθνικού 
Συστήματος Ηλεκτρονικών Δημοσίων Προμηθειών 
(Ε.Σ.Η.Δ.Π.)», του Υπουργείου Ανάπτυξης Γενική Γραμ- 
ματεία Εμπορίου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

1.1. Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α/2005). 

1.2. Του ν. 2286/1995 (ΦΕΚ 19/Α/95) άρθρο 6 παρ. 3 
«Προμήθειες του Δημοσίου Τομέα και ρυθμίσεις συνα¬ 
φών θεμάτων». 

1.3. Του ν. 2690/1999 (ΦΕΚ 45/Α/9.3.1999) «Κύρωση του 
Κώδικα Διοικητικής Διαδικασίας και λοιπές διατάξεις». 

1.4. Του π.δ. 346/1998 «Προσαρμογή της Ελληνικής 
Νομοθεσίας για τις δημόσιες συμβάσεις υπηρεσιών 
προς τις διατάξεις της οδηγίας 92/50/ΕΟΚ» (Φ.Ε.Κ. 230/ 
Α/1998), όπως τροποποιήθηκε από το π.δ. 18/2000 (ΦΕΚ 
15/Α/2000) και από το π.δ. 101/2003 (ΦΕΚ 95/Α/2003) και 
συμπληρωματικά του π.δ. 394/1996 (Φ.Ε.Κ. 266/Α/1996) 
«Κανονισμός Προμηθειών του Δημοσίου» όπως τροπο¬ 
ποιήθηκε με το άρθρο 8 «Κρατικές Προμήθειες» του ν. 
2741/1999 (Φ.Ε.Κ. 199/Α/28.9.1999) και το άρθρο 35 του ν. 
3377/2005 (Φ.Ε.Κ. 202/Α/19.8.2005). 

1.5. Του π.δ. 397/1988 (ΦΕΚ 185/Α/1988) «Οργανισμός 
του Υπουργείου Εμπορίου» όπως τροποποιήθηκε και 
ισχύει. 

1.6. Του π.δ. 195/1995 (ΦΕΚ 102/Α/1995) «Οργανισμός 
Γ ενικής Δ/νσης Κρατικών Προμηθειών». 

1.7. Του π.δ. 27/1996 (ΦΕΚ 19/Α/1996) «Συγχώνευση 
Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου στο Υπουργείο Ανάπτυ¬ 
ξης», όπως τροποποιήθηκε με το π.δ. 122/2004 (ΦΕΚ 
85/Α/2004). 

1.8. Του π.δ. 59/1996 (ΦΕΚ 51/Α/1996) «Σύσταση Γενικής 
Γραμματείας Εμπορίου στο Υπουργείο Ανάπτυξης και 
καθορισμός των αρμοδιοτήτων της». 

1.9. Του π.δ. 121/04 (ΦΕΚ/Α/2004) «Διορισμός Υπουργών 
και Υφυπουργών». 

2. Την υπ’ αριθμ. Δ15/Α/Φ19/4040/24.2.2006 (ΦΕΚ 249/ 
Β/27.2.2006) κοινή απόφαση του Πρωθυπουργού και του 
Υπουργού Ανάπτυξης που αφορά στην ανάθεση αρμο¬ 
διοτήτων στους Υφυπουργούς Ανάπτυξης. 

3. Την υπ’ αριθμ, Π1/2830/7.8.2001 (ΦΕΚ 1093/Β/21.8.2001) 
απόφαση «Εξαίρεση από την ένταξη στο ΕΠΠ προμήθει¬ 


ας ειδών που εντάσσονται στο Επιχειρησιακό Πρό¬ 
γραμμα «Κοινωνία της Πληροφορίας». 

4. Την υπ’ αριθμ. Β1-655/6.2.2006 απόφαση του 
Υπουργού Ανάπτυξης «Υλοποίηση του Ε.Σ.Η.Δ.Π. που 
εντάσσεται στο Ε.Π.ΚτΠ». 

5. Την ανάγκη συγκρότησης επιτροπής αξιολόγη¬ 
σης των προσφορών του ανοικτού διαγωνισμού, Δ/ 
ξης 22/2006, για την «Ανάπτυξη του Εθνικού Συστήμα¬ 
τος Ηλεκτρονικών Δημοσίων Προμηθειών (Ε.Σ.Η.Δ.Π.)» 
του Υπουργείου Ανάπτυξης Γενική Γραμματεία Εμπο¬ 
ρίου, από εξειδικευμένους εμπειρογνώμονες λόγω 
της πολυπλοκότητας του διαγωνισμού και των και¬ 
νοτομιών τις οποίες αυτός εισάγει, αποφασίζουμε: 

ΣυγκροτούμεΈκτακτη Επιτροπή τεχνικής αξιολόγη¬ 
σης των προσφορών του ανοικτού διαγωνισμού, Δ/ 
ξης 22/2006, για την «Ανάπτυξη του Εθνικού Συστήμα¬ 
τος Ηλεκτρονικών Δημοσίων Προμηθειών (Ε.Σ.Η.Δ.Π.)» 
του Υπουργείου Ανάπτυξης Γενική Γραμματεία Εμπο¬ 
ρίου, αποτελούμενη από τους κατωτέρω: 

Πρόεδρος: ΑΘΑΝΑΣΙΟΣ ΚΑΪΣΗΣ, Καθηγητής Νομι¬ 
κής Αριστοτελείου. 

Αναπληρωτής: ΚΩΝ/ΝΟΣ ΣΤΕΦΑΝΙΔΗΣ, Καθηγητής 
Πληροφορικής Παν/μιου Κρήτης. 

ΜΕΛΗ: 

Ιο Μέλος: ΠΑΝΑΓΙΩΤΗΣ ΛΙΝΑΡΔΗΣ, Αναπλ/τής Κα¬ 
θηγητής Πληροφορικής Α.Π.Θ. 

Αναπληρωματικό : ΝΕΚΤΑΡΙΟΣ ΚΟΖΙΡΗΣ, Επίκου¬ 
ρος Καθηγητής Πληροφορικής Ε.Μ.Π. 

2ο Μέλος: ΑΓΓΕΛΟΣ ΠΟΥΛΕΑΣ, Αναπλ/τής Δ/ντής 
Οργάνωσης Εμπορικής Τράπεζας. 

Αναπληρωματικό: ΣΙΜΕΩΝ ΠΑΠΑΒΑΣΙΛΕΙΟΥ, Επί¬ 
κουρος Καθηγητής Πληροφορικής Ε.Μ.Π. 

3ο Μέλος: ΧΡΗΣΤΟΣ ΔΟΥΛΗΓΕΡΗΣ, Καθηγητής 
Πληροφορικής Πανεπιστημίου Πειραιώς. 

Αναπληρωματικό: ΓΕΩΡΓΙΟΣ ΚΟΛΛΥΒΑΣ, ΡΗϋ Ηλε¬ 
κτρολόγος Μηχανολόγος Ε.Μ.Π. 

4ο Μέλος: ΣΠΥΡΟΣ ΠΟΛΥΚΑΛΑΣ, ΡΗϋ Ηλεκτρολό¬ 
γος Μηχανολόγος Ε.Μ.Π. 

Αναπληρωματικό: ΑΝΤΩΝΗΣ ΜΕΤΑΞΑΣ, Δικηγόρος 
Διδάκτωρ Νομικής. 

5ο Μέλος: ΠΑΠΑΔΑΤΟΣ ΕΥΑΓΓΕΛΟΣ, Τμηματάρχης 
αρμόδιας Δ/νσης της Γ.Γ. Εμπορίου. 

Αναπληρωματικό: ΚΟΝΤΟΣ ΚΩΝΣΤΑΝΤΙΝΟΣ, Τμη¬ 
ματάρχης αρμόδιας Δ/νσης Γ Γ. Εμπορίου. 

Γραμματέας: ΧΡΗΣΤΟΥ ΕΥΑΓΓΕΛΟΣ, Υπάλληλος 
Γεν. Γραμμ. Εμπορίου. 

Αναπληρωτής: ΣΚΟΥΛΑΣ ΑΛΚΙΒΙΑΔΗΣ, Υπάλληλος 
Γεν. Γραμμ. Εμπορίου. 

Έργο της Επιτροπής είναι η τεχνική αξιολόγηση 
των προσφορών του ανοικτού διαγωνισμού, Δ/ξης 
22/2006, για την «Ανάπτυξη του Εθνικού Συστήματος 
Ηλεκτρονικών Δημοσίων Προμηθειών (Ε.Σ.Η.Δ.Π.)» του 
Υπουργείου Ανάπτυξης - Γενική Γραμματεία Εμπο¬ 
ρίου. 

Οι συνεδριάσεις της Επιτροπής θα γίνονται εκτός 
του ωραρίου εργασίας των Δημοσίων Υπηρεσιών και 
σε χρόνο που δεν καλύπτεται από υπερωριακή απο¬ 
ζημίωση, η δε αμοιβή της θα καθορισθεί με νεώτε- 
ρη απόφασή μας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η Επιτροπή θα ολοκληρώσει το έργο της σε χρόνο 
τριών (3) μηνών από την ημερομηνία υπογραφής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2006 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθμ. οικ/3122/Α312 (6) 

Μεταφορά αρχείου ΤΑΣ Εύβοιας, ΓΑΣ Ιστιαίας 
και Λιβαδειάς. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.1978 Πράξης Νομοθετικού 
Περιεχομένου η οποία κυρώθηκε με τον ν. 867/1979 (ΦΕΚ 
24 Α/7.2.1979). 

2. Τις διατάξεις του ν. 1190/1981 «περί κυρώσεως της 
από 26.3.1981 πράξης Νομοθετικού περιεχομένου του 
Προέδρου της Δημοκρατίας περί αποκαταστάσεως ζη¬ 
μιών εκ των σεισμών του 1981». 

3. Τις διατάξεις του άρθρου 10 του ν. 2576/1998 «Βελτί¬ 
ωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

4. Το π.δ. 69/1988 «περί οργανισμού της ΓΓΔΕ του 
ΥΠΕΧΩΔΕ» όπως τροποποιήθηκε με το π.δ. 167/1992, σε 
συνδυασμό με το π.δ. 910/1977 όπως ισχύει σήμερα. 

5. Την υπ’ αριθμ. Δ16α/04/773/29.11.1990 κοινή από¬ 
φαση του Υπουργού Προεδρίας Κυβερνήσεως και του 
Αν. Υπουργού ΠΕΧΩΔΕ., «περί εξαιρέσεως διοικητικών 
πράξεων ή εγγράφων από τον κανόνα των τριών υπο¬ 
γραφών». 

6. Το προεδρικό διάταγμα 121/2004 (ΦΕΚ 84/Α/10.3.2004) 
για τον διορισμό των Υπουργών και Υφυπουργών. 

7. Τις διατάξεις του άρθρου 27 του ν. 2081/1992 (ΦΕΚ 
154Α') και το γεγονός ότι από τις διατάξεις της παρού¬ 
σας απόφασης δεν προκαλείται δαπάνη σε βάρος του 
Κρατικού Προϋπολογισμού. 

8. Την υπ’ αριθμ. ΥΑΣ/οικ/5775/Δ.Π.32/11.8.1981 (ΦΕΚ511/ 
Β74.9.1981) απόφαση Υπουργού Δημοσίων Έργων «Σύ¬ 
σταση Τομέων Αποκαταστάσεως Σεισμοπλήκτων στους 
Νομούς Εύβοιας, Φωκίδος και Ιωαννίνων». 

9. Την υπ’ αριθμ. οικ/4548/ΔΠ32/31.5.1982 (ΦΕΚ 460/ 
Β/1.7.1982) απόφαση Υπουργού Δημοσίων Έργων «Περί 
οργανώσεως των Δ/νσεων Αποκαταστάσεως Σεισμο¬ 
πλήκτων της τέως ΥΑΣ» η οποία τροποποιήθηκε με την 
υπ’ αριθμ. οικ/2038/ΤΠ31.2./24.2.2000 απόφαση Υφυπουρ¬ 
γού ΠΕ.ΧΩ.Δ.Ε. 

10. Την υπ’ αριθμ. οικ/2100/ΤΠ 33.1/21.5.1999 απόφαση 
Υφυπουργού ΠΕ.ΧΩ.Δ.Ε. « Σύσταση Γραφείου Αποκα¬ 
τάστασης Σεισμοπλήκτων (Γ.Α.Σ.) Ιστιαίας Νομού Εύ¬ 
βοιας». 

11. Την υπ’ αριθμ. οικ/3778/ΤΠ31.2/10.9.1999 απόφαση 
Υφυπουργού ΠΕ.ΧΩ.Δ.Ε. με θέμα «Σύσταση Τομέων Απο¬ 
κατάστασης Σεισμοπλήκτων (Τ.Α.Σ.) Νομού Αττικής». 

12. Την υπ’ αριθμ. οικ/4768/Α312/21.9.2005 απόφαση του 


Υπουργού ΠΕ.ΧΩ.Δ.Ε με θέμα «Αναδιάρθρωση της Υπη¬ 
ρεσίας Αποκατάστασης Σεισμοπλήκτων». 

13. Την υπ’ αριθμ. οικ/3828/ΤΣΕΠ 31.1/8.11.1995 απόφαση 
Υφυπουργού ΠΕ.ΧΩ.Δ.Ε. για την αναδιοργάνωση Υπηρε¬ 
σιών της Υ.Α.Σ. και την υπ’ αριθμ. Δ0/114/1/Φ.1331 από¬ 
φαση του Υφυπουργού ΠΕ.ΧΩ.Δ.Ε. με την οποία συ¬ 
μπληρώθηκε, 

και επειδή η ολοκλήρωση του έργου της αποκατά¬ 
στασης των πληγέντων κτιρίων από τα συμβάντα αρ¬ 
μοδιότητας των πρώην ΤΑΣ Εύβοιας, ΓΑΣ Ιστιαίας και 
ΓΑΣ Λιβαδειάς δύναται να πραγματοποιηθεί ταχύτερα 
από τον ΤΑΣ Αχαρνών λόγω της μικρής χιλιομετρικής 
απόστασής τους, αποφασίζουμε: 

Τη μεταφορά του αρχείου των πρώην Τ.Α.Σ. Εύβοιας, 
Γ.Α.Σ. Ιστιαίας και Γ.Α.Σ. Λιβαδειάς από την Υ.Α.Σ. στον 
Τ.Α.Σ. Αχαρνών και τη διεκπεραίωση τυχόν υποθέσεων 
που εκκρεμούν, των προαναφερόμενων υπηρεσιών που 
καταργήθηκαν, από τον ΤΑΣ Αχαρνών. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάΐου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. ΔΥΙα/Γ.Π.οικ. 59587 (7) 

Καθιέρωση ωρών υπερωριακής απασχόλησης μίας (1) 
υπαλλήλου που υπηρετεί στο Γ ραφείο της Γ ενικής 
Δ/ντριας Υγείας του Υπουργείου Υγείας και Κοινω¬ 
νικής Αλληλεγγύης». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 3205/2003 άρθρο 16 (ΦΕΚ 297/ 
τ.Α72003). 

2. Το γεγονός ότι, από την απόφαση αυτή θα προκλη- 
θεί δαπάνη μέχρι 2.400,00 €, η οποία θα καλυφθεί από 
τις πιστώσεις του Προϋπολογισμού τρέχοντος οικονομι¬ 
κού έτους και ειδικότερα από τον Φορέα 110 ΚΑΕ 0511. 

3. Το γεγονός ότι υπάρχουν αυξημένες υπηρεσιακές 
ανάγκες στο Γ ραφείο της Γ ενικής Δ/ντριας Υγείας του 
Υπουργείου Υγείας και Κοινωνικής Αλληλεγγύης, κατά 
το χρονικό διάστημα από 2.5.2006 έως και 31.12.2006, 
αποφασίζουμε: 

Εγκρίνουμε την υπερωριακή απασχόληση μίας (1) 
υπαλλήλου που υπηρετεί στο Γ ραφείο της Γ ενικής Δ/ 
ντριας Υγείας του Υπουργείου Υγείας και Κοιν. Αλλη¬ 
λεγγύης, για το χρονικό διάστημα από 2.5.2006 έως και 
31.12.2006 και θα απασχοληθεί μέχρι εξήντα (60) ώρες 
το μήνα, για υπερωριακή απογευματινή εργασία. 

Η υπερωριακή απασχόληση της ανωτέρω υπαλλήλου 
θα πραγματοποιείται από Δευτέρα έως Παρασκευή και 
κατά τις ώρες από 15:00 έως 20:00. 

Υπεύθυνη για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται η Γ ενική Δ/ντρια Υγείας του Υπουργείου Υγεί¬ 
ας και Κοινωνικής Αλληλεγγύης Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μα'ίου 2006 

Ο ΥΠΟΥΡΓΟΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 
-♦- 

Αριθμ. ΥΠ.ΠΟ/ΔΙΜ/26367/893 (8) 

Χορήγηση άδειας ίδρυσης και λειτουργίας Μουσικής 
Σχολής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» ως και του από 11.11.1957 β.δ/τος 
«περί κυρώσεως του εσωτερικού κανονισμού του Ωδείου 
Θεσσαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ.Α'/2003). 

γ. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98/τ.Α72005). 

δ. Του β.δ/τος 16/1966 «περί ιδρύσεως ιδιωτικών μου¬ 
σικών ιδρυμάτων (ΦΕΚ 7/τ.Α7ΐ966). 

2. Την υπ’ αριθμ. ΥΠ.ΠΟ/ΓΝΘΣ/49095/30.10.1991 απόφα¬ 
ση «Μεταβίβαση αρμοδιοτήτων Υπουργού και δικαιώμα¬ 
τος υπογραφής “Με εντολή Υπουργού” στους Γ εν. Γ ραμ- 
ματείς, Γεν. Δ/ντές, Προϊσταμένους Δ/νσεων,Τμημάτων, 
Γραφείων της Κ.Υ. του ΥΠ.ΠΟ» (ΦΕΚ 987/τ.Β728,11.1991). 

3. Την υπ’ αριθμ. ΥΠ.ΠΟ/ΓΝΟΣ/33992/31.8.1987 απόφαση 
«προϋποθέσεις λειτουργίας τμήματος κλασικής κιθά¬ 
ρας» (ΦΕΚ 500/τ.Β7ΐ987). 

4. Το άρθρο 29 του ν. 1158/1981 «περί οργανώσεως 
και διοικήσεως Σχολών Ανωτέρας Καλλιτεχνικής Εκ¬ 
παίδευσης». 

5. Το από 11.4.2006 Πρακτικό Αυτοψίας της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτηρίων της Περιφέρειας Ανατολικής 
Μακεδονίας Θράκης. 

6. Την από 24.3.2006 αίτηση της Ελένης Πατσιά με τα 
συνημμένα δικαιολογητικά. 

7. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Χορηγούμε στην Ελένη Πατσιά άδεια ίδρυσης και 
λειτουργίας Μουσικής Σχολής που θα στεγαστεί στο 
κτίριο της οδού Μικράς Ασίας αρ. 56 ισόγειο στην Κα¬ 
βάλα και θα έχει την επωνυμία Μουσική Σχολή «Νεά- 
πολις». 

2. Η Μουσική Σχολή θα λειτουργήσει τα τμήματα: 1) 
Αρμονίας, 2) Αντίστιξης, 3) Φυγής, 4) Πληκτών, 5) Εγχόρ¬ 
δων, 6) Πνευστών, 7) Μονωδίας, 8) Κλασικής Κιθάρας. 

3. Στην αίθουσα ομαδικής διδασκαλίας δεν επιτρέ¬ 
πεται η φοίτηση περισσοτέρων των δεκαπέντε (15) 
σπουδαστών. 

4. Η άδεια ισχύει από το σχολικό έτος 2006-2007. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 18 Μαΐου 2006 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΜΑΝΙΑΚΑ 


Αριθμ. 13263/Ζ (9) 

Παράταση λειτουργίας της Ειδικής Επιτροπής Παρακο¬ 
λούθησης και Παραλαβής του έργου του προκριθη- 
σόμενου αναδόχου του Κλειστού Διαγωνισμού για 
την ανάθεση των Υπηρεσιών Διεξαγωγής Τηλεφω¬ 
νικών Ερευνών για την αναγνωσιμότητα των περι¬ 
φερειακών εφημερίδων καθώς και τη θεαματικότητα 
και ακροαματικότητα των τηλεοπτικών και ραδιοφω¬ 
νικών σταθμών αντίστοιχα της περιφέρειας. 

Η ΓΕΝΙΚΗ ΓΡΑΜΜΑΤΕΑΣ ΕΠΙΚΟΙΝΩΝΙΑΣ 

Έχοντας υπόψη: 

1. Τις διατάξεις του π.δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως έχει 
τροποποιηθεί και ισχύει έως σήμερα. 

2. Τις διατάξεις του αρθρ. 2 του ν. 3242/2004 «Ρυθ¬ 
μίσεις για την οργάνωση και λειτουργία της Κυβέρ¬ 
νησης, τη διοικητική διαδικασία και τους Ο.Τ.Α.» (ΦΕΚ 
102/Α/24.5.2004). 

3. Τις διατάξεις του άρθρου 25 παρ. 2 του ν. 3166/2003 
(ΦΕΚ 178/Α/2.7.2003) «Οργάνωση και λειτουργία των 
Γραφείων Τύπου και Επικοινωνίας του Υπουργείου Τύ¬ 
που και Μέσων Μαζικής Ενημέρωσης και ρυθμίσεις για 
τον ευρύτερο τομέα των μέσων ενημέρωσης», όπως 
ισχύει. 

4. Τις διατάξεις του ν. 2286/1995 «Περί προμηθειών 
του Δημοσίου Τομέα και ρυθμίσεις συναφών θεμάτων» 
(ΦΕΚ 19/Α). 

5. Τις διατάξεις του π.δ. 394/1996 (ΦΕΚ 266/Α) «Περί 
κανονισμού προμηθειών Δημοσίου (Κ.Π.Δ.)». 

6. Τις διατάξεις του π.δ. 346/1998 «Προσαρμογή της 
Ελληνικής Νομοθεσίας για τις δημόσιες συμβάσεις υπη¬ 
ρεσιών προς τις διατάξεις της οδηγίας 92/50/ΕΟΚ του 
Συμβουλίου της 18ης Ιουλίου 1992», όπως τροποποιήθηκε 
με το π.δ. 18/2000 (ΦΕΚ 159/Α). 

7. Τις διατάξεις του ν. 2328/1995 «Νομικό καθεστώς 
της ιδιωτικής τηλεόρασης και της τοπικής ραδιοφωνίας, 
ρύθμιση θεμάτων της ραδιοτηλεοπτικής αγοράς και 
άλλες διατάξεις (ΦΕΚ 159/Α), όπως ισχύει. 

8. Τις διατάξεις του ν. 2644/1998 «Περί παροχής συν¬ 
δρομητικών ραδιοφωνικών, τηλεοπτικών υπηρεσιών και 
συναφείς διατάξεις» (ΦΕΚ 233/Α), όπως ισχύει. 

9. Την υπ’ αριθμ. 17154/Η/1.9.2005 απόφαση της Διεύ¬ 
θυνσης Οικονομικών Υπηρεσιών της Γ ενικής Γ ραμματεί- 
ας Επικοινωνίας και Γ ενικής Γ ραμματείας Ενημέρωσης: 
«Προκήρυξη Κλειστού Διαγωνισμού για την ανάθεση 
των υπηρεσιών “Διεξαγωγή Τηλεφωνικών Ερευνών για 
την αναγνωσιμότητα των περιφερειακών εφημερίδων 
καθώς και τη θεαματικότητα και ακροαματικότητα των 
τηλεοπτικών και ραδιοφωνικών σταθμών αντίστοιχα 
της Περιφέρειας”». 

10. Την υπ’ αριθμ. 19155/Ζ/28.9.2005 (ΦΕΚ 1378/Β/5.10.2005) 
απόφαση: «Σύσταση - Συγκρότηση Ειδικής Επιτροπής 
Παρακολούθησης και Παραλαβής του έργου του προ- 
κριθησόμενου αναδόχου του Κλειστού Διαγωνισμού για 
την ανάθεση των υπηρεσιών «Διεξαγωγή Τηλεφωνικών 
Ερευνών για την αναγνωσιμότητα των περιφερειακών 
εφημερίδων καθώς και τη θεαματικότητα και ακροαμα¬ 
τικότητα των τηλεοπτικών και ραδιοφωνικών σταθμών 
αντίστοιχα της Περιφέρειας»». 

11. Το γεγονός ότι, έως σήμερα, δεν έχει περατωθεί ο 
προκηρυχθείς με την υπ’ αριθμ. 17154/Η/1.9.2005 Κλειστός 

Διαγωνισμός για την ανάθεση των υπηρεσιών «Διεξα¬ 
γωγή Τηλεφωνικών Ερευνών για την αναγνωσιμότητα 
των περιφερειακών εφημερίδων καθώς και τη θεαμα¬ 
τικότητα και ακροαματικότητα των τηλεοπτικών και 
ραδιοφωνικών σταθμών αντίστοιχα της Περιφέρειας». 

12. Τις διατάξεις του άρθρου 1 του ν. 301/1976 (ΦΕΚ 
91/Α/20.4.1976) «Περί της εις την Εφημερίδαν της Κυ- 
βερνήσεως δημοσιευόμενης ύλης και ρυθμίσεως θεμά¬ 
των αναφερομένων εις την έκδοσιν και κυκλοφορίαν 
ταύτης». 

13. Την υπ’ αριθμ. Υ94/26.5.2004 απόφαση του Πρωθυ¬ 
πουργού και του Υπουργού Επικράτειας «Διορισμός Γενι¬ 
κού Γραμματέα Επικοινωνίας και διορισμός Γενικού Γραμ- 
ματέα Ενημέρωσης» (ΦΕΚ 153/Γ/2004), αποφασίζουμε: 

Παρατείνουμε, έως την ολοκλήρωση του έργου της, τη 
λειτουργία της συσταθείσας -συγκροτηθείσας με την 
υπ’ αριθμ. 19155/Ζ/28.9.2005 (ΦΕΚ 1378/Β/5.10.2005) από¬ 
φαση, Ειδικής Επιτροπής Παρακολούθησης και Παρα¬ 
λαβής του έργου του προκριθησομένου αναδόχου του 
Κλειστού Διαγωνισμού για την ανάθεση των υπηρεσιών 
«Διεξαγωγή Τηλεφωνικών Ερευνών για την αναγνωσι¬ 
μότητα των περιφερειακών εφημερίδων καθώς και τη 
θεαματικότητα και ακροαματικότητα των τηλεοπτικών 
και ραδιοφωνικών σταθμών αντίστοιχα της Περιφέρει¬ 
ας», στη Γενική Γραμματεία Επικοινωνίας και Γενική 
Γραμματεία Ενημέρωσης. 

Κατά τα λοιπά, ισχύει η υπ’ αριθμ. 19155/Ζ/28.9.2005 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2006 

Η Γ ενική Γ ραμματέας 
ΜΑΡΓΑΡΙΤΑ ΠΑΠΑΔΑ-ΧΕΙΜΩΝΑ 

-♦- 

Απόφαση 99/2006 (10) 

Αναπροσαρμογή του ορίου ετήσιας επιβάρυνσης των 
Πελατών ηλεκτρικής ενέργειας λόγω Ειδικού Τέλους 
του άρθρου 40 παρ. 3 περ. γ’ του ν. 2773/1999, για 
το έτος 2006. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

Κατά την τακτική συνεδρίασή της, στην έδρα της, την 
18η Μα'ίου 2006 και λαμβάνοντας υπόψη: 

1. Τις διατάξεις του νόμου 2773/1999 (ΦΕΚ Α' 
286/22.12.1999) όπως τροποποιήθηκε και ισχύει, και ιδίως 
τις διατάξεις του άρθρου 40 του νόμου αυτού. 


2. Την από 17.10.2005 απόφαση της ΡΑΕ με αρ. πρωτ. 
ΡΑΕ/Ο-11615 με θέμα «Αναπροσαρμογή του ορίου ετή¬ 
σιας επιβάρυνσης των Πελατών ηλεκτρικής ενέργειας 
λόγω Ειδικού Τέλους του άρθρου 40 παρ. 3 περ. γ' του 
ν. 2773/1999, για το έτος 2005». 

3. Το Δελτίο εξέλιξης ετήσιων μεταβολών Γ ενικού Δεί¬ 
κτη Τιμών Καταναλωτή της Γενικής Γραμματείας της 
Εθνικής Στατιστικής Υπηρεσίας της Ελλάδος, σκέφθηκε 
ως εξής: 

1. Σύμφωνα με τις διατάξεις του άρθρο 40 παράγρα¬ 
φος 3 περ. γ' του ν. 2773/1999, η ετήσια επιβάρυνση Πε¬ 
λάτη κατά θέση κατανάλωσης λόγω του Ειδικού Τέλους 
της ιδίας παραγράφου και περιπτώσεως του ν. 2773/ 
1999 (Ειδικό Τέλος ΑΠΕ) δεν μπορεί να υπερβαίνει το 
ποσό των εξακοσίων χιλιάδων ευρώ (600.000 €). Το 
όριο αυτό αναπροσαρμόζεται ετησίως με μέριμνα της 
ΡΑΕ σύμφωνα με την ετήσια μεταβολή του δείκτη τι¬ 
μών καταναλωτή, όπως δημοσιεύεται από την Εθνική 
Στατιστική Υπηρεσία. 

2. Το ως άνω όριο αναπροσαρμόστηκε για το έτος 
2005 σε 637.776,6 € (εξακόσιες τριάντα επτά χιλιάδες 
επτακόσια εβδομήντα έξι ευρώ και εξήντα λεπτά) με 
την από 17.10.2005 απόφαση της ΡΑΕ. 

3. Σύμφωνα με το Δελτίο εξέλιξης ετήσιων μεταβολών 
Γ ενικού Δείκτη Τ ιμών Καταναλωτή της Γ ενικής Γ ραμμα- 
τείας της Εθνικής Στατιστικής Υπηρεσίας της Ελλάδος, 
ο Γενικός Δείκτης Τιμών Καταναλωτή εντός της περι¬ 
όδου Ιανουάριου 2005 - Δεκεμβρίου 2005 παρουσίασε 
αύξηση κατά 3,6% (τρία και έξι δέκατα τοις εκατό), 
αποφασίζουμε: 

1. Κατά τις διατάξεις του άρθρου 40 παράγραφος 3 
περ. γ' εδάφια (3) και (4) του ν. 2773/1999, την αναπρο¬ 
σαρμογή του ορίου της μέγιστης ετήσιας επιβάρυνσης 
Πελάτη κατά θέση κατανάλωσης για το έτος 2006, λόγω 
του Ειδικού Τέλους της ιδίας παραγράφου και περι- 
πτώσεως του ν. 2773/1999, σε 660.736,60 € (εξακόσιες 
εξήντα χιλιάδες επτακόσια τριάντα έξι ευρώ και εξήντα 
λεπτά του ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2006 
Ο Πρόεδρος 
Μ. ΚΑΡΑΜΑΝΗΣ 

